নিতি শাহ
নিতি শাহ হলেন একজন নেপালি মিডিয়া ব্যক্তিত্ব ও মডেল। তিনি মিস ইন্টারন্যাশনাল নেপাল ২০১৭ সুন্দরী প্রতিযোগিতার শিরোপাধারী। তিনি ফেসে'স হাউস অফ ফ্যাশনে ২০১৩-তে এনভাগের সবচেয়ে জনপ্রিয় মুখ এবং প্রথম রানার-আপ খেতাবপ্রাপ্ত হয়েছিলেন। তিনি নেপালের জনপ্রিয় মডেলেদের মধ্যেও অগ্রগণ্য। তিনি জাপানে অনুষ্ঠিত মিস ইন্টারন্যাশনাল ২০১৭ প্রতিযোগিতায় নেপালের প্রতিনিধিত্ব করেছিলেন। তিনি টিনজ, ভোও, নব্যাত এবং অন্যান্য অনেক ফ্যাশন ম্যাগাজিনের তরুণী মডেল হিসেবে নির্বাচিত হয়েছেন। তিনি টিজিআইএফ নেপাল ফ্যাশন উইকেও পা রেখেছিলেন। তিনি মিস নেপাল ২০১৭-তেও অংশ নিয়েছিলেন। একই বছর তিনি ফিমেল ইন ফিল্ম শীর্ষক একটি স্বল্পদৈর্ঘ্য চলচ্চিত্রেও নিজের চরিত্রে কাজ করেছিলেন।